tomron87/hebrew-wikipedia-sentences-corpus huggingface dataset:
בספר "חריש עמוק" (1991) הובעה ביקורת על היועץ המשפטי לממשלה דאז, יוסף חריש.
הספר "השיטה" (1993) הציג את אריה דרעי כאדם ללא רבב ואת רשויות החוק כעברייניות.
כחלק ממערכת הפרסום שלו, הריץ בדש בבחירות לכנסת השלוש עשרה בשנת 1992 מפלגה בשם "פיקנטי" ושילב מודעות פרסום למוצרי בשר עם מודעות בחירות במשך חודש שלם – עד שוועדת הבחירות המרכזית אסרה שיטת פרסום זו.
בבחירות לכנסת זכתה המפלגה בראשותו ב-3,750 קולות.
בשנת 1992 נרצח אריה שרגר במהלך שוד פדיון כספי החברה.
אלמנתו חנה שרגר הגישה אז תביעת פיצוי בסך עשרות מיליוני שקלים.
בשנת 1997 פורקה החברה ופיטרה את 1,064 עובדיה.
לטענת בדש החברה קרסה כתוצאה מקרטל חרם סחורות שהוקם כנגדו על ידי אׂסם וכלל חברות המזון האחרות השולטות בשוק (קוקה קולה, תנובה ועוד), שמותג החטיף "מקרנה" של פיקנטי איים על מותג הדגל שלה הבמבה שהיה בזמנו (1997) 32% מכלל הרווחים.
בדש שינה את שם החברה ל"ניצולת הקרטל" והגיש תביעות נגד אלו שלטענתו גרמו לפשיטת הרגל.
התביעה, בסכום של 1.8 מיליארד ש"ח, נדחתה על ידי בית המשפט כיוון שבדש לא היה יכול לעמוד בתשלום האגרה הגבוה, ובדש חויב בתשלום הוצאות על סך 7,000 ש"ח לכל אחת מ-29 חברות המזון אותן תבע.
בספטמבר 2011 חידש משה בדש את תביעתו.
הפִּיקְטִים היו עם שישב במזרח וצפון סקוטלנד ובצפון-מערב אירלנד החל מראשית התקופה הרומית ועד המאה העשירית.
הפיקטים היו אוסף של שבטים, שלימים הפכו למספר ממלכות שנלחמו אחת בשנייה.
השבטים הפיקטיים ישבו צפונית לנהר פורת' ונהר קלייד.
חוקרים סבורים כי הפיקטים היו צאצאיהם של הקלדונים - עם המוזכר בספריו של הגאוגרף תלמי.
ממלכת הפיקטים נכבשה לימים על ידי ממלכת דאל ריאטה הגאלית, ושתיהן יחד היוו את ממלכת אלבה (שמה הקדום של ממלכת סקוטלנד).
בעקבות איחוד הממלכות, במאה ה-11 היו הפיקטים למעשה חלק מהאומה הסקוטית ולא עם עצמאי.
הפיקטים לא פיתחו כתב, ובשל כך אין כתבים שנותרו מהתרבות הפיקטית ומהתקופה הפיקטית.
כתבים מאוחרים המתארים את הפיקטים נכתבו למעשה החל מימי הביניים.
הקדום בכתבים אלה הוא ספרו של הנזיר בדה ונרביליס "תולדות הכנסייה של האומה האנגלית" המתאר את חייו של קולומבה הקדוש והמרת הפיקטים לנצרות.
כמו כן דברי ימי אירלנד (ובהם דברי ימי אלסטר, דברי ימי טיגרנאך, דברי ימי איניספאלן, דברי ימי ארבעת המורים ודברי ימי קלונמאקנויז) מתארים את ההיסטוריה של שליטי הפיקטים ומלחמותיהם במלכי דאל ריאטה ובמלכי אירלנד.
לא ידוע כיום מהו השם בו נהגו הפיקטים לכנות את עצמם.
מקור השם הנוכחי במילה היוונית: Πικτοί שהתגלגלה לצורה הלטינית: Picti.
שם זה הופיע לראשונה בכתביו של אומניוס בשנת 297. ככל הנראה משמעות השם "אנשים מקועקעים".
הגאלים ותושבי ממלכת דאל ריאטה כינו את הפיקטים בכינוי "קרוית'ן" (Cruithne) - מונח שמשמעו "צורה" - ככל הנראה התייחסות נוספת למנהג הפיקטים לקעקע את גופם.
האימפריה הרומית לא הצליחה להשתלט על האדמות של שבטי הפיקטים (ושבטים נוספים שבסקוטלנד של ימינו) ולכן נבנתה חומה על קו הגבול (לימס) הצפוני בבריטניה והגבול המבוצר ביותר של האימפריה, חומה זו מכונה חומת אדריאנוס.
מספר השבטים מהם נוצרה הקונפדרציה שהיוותה את ממלכת הפיקטים אינו ידוע.
ככל הנראה היוו הפיקטים את הכוח השולט המרכזי בצפונה של בריטניה במהלך ימי הביניים.
הפיקטים הביסו את הגאלים שהתגוררו בממלכת דאל ריאטה במהלך המאה השביעית.
ככל הנראה היוותה ממלכת הפיקטים ממלכה ואסאלית של ממלכת נורת'מבריה עד שברידיי השלישי הביס את האנגלים בקרב דוניכן.
בתקופת שלטונו של אואנגוס מק פרגוסה (726–761) הפכה ממלכת דאל ריאטה לממלכה הנתונה למרות המלכים הפיקטים, וקאוסטנטין מק פרגוסה (793–820) אף הציב את בנו, דומנל, כמלך דאל ריאטה.
מתקפות הויקינגים על צפונה של בריטניה הביאו להרס הממלכות דאל ריאטה ונורת'מבריה.
מלכי הפיקטים נלחמו בוויקינגים בלא הצלחה.
אאוגן מק אואנגוסה מלך פורטריו (שמה של ממלכת הפיקטים בתקופה זו) ואאד מק בואנטה (מלך דאל ריאטה) נהרגו בקרב מול הוויקינגים בשנת 839.
בשנות ה-40 של המאה התשיעית עלה לשלטון קנת מק אלפין - וייסד למעשה את ממלכת אלבה - שמה הסקוטי של ממלכת סקוטלנד.
קנת הכריז על עצמו כמלך הפיקטים, ורק בתקופת נכדו, קונסטנטין השני (900–943) שונה שם הממלכה לממלכת אלבה.
הסדר הכרונולוגי של שלטונם של המלכים הפיקטים אינו ברור.
ראשיתה של הממלכה לוטה בערפל ההיסטוריה, בהיעדר תיעוד מהתקופה.
רשימות המלכים סותרות זו את זו, בחלק מהתקופה שלטו מספר מלכים בו זמנית, ולעיתים מלכים שהיו וסאלים של מלכים אחרים מופיעים ברשימות כמלכים עצמאיים.
דברי ימי הפיקטים והדואן אלבאנאך משמשים כמקורות היסטוריים של מלכי הפיקטים אולם כרוניקות מאוחרות אלה רצופות אי דיוקים.
בראשית ימי הביניים הייתה ממלכת הפיקטים מורכבת למעשה ממספר ממלכות עצמאיות שנלחמו זו בזו, ולעיתים אחת השתלטה על האחרות.
במרבית ימי הביניים המוקדמים הייתה ממלכת פורטריו הממלכה השלטת המרכזית, ולכן מרבית הכרוניקות מתייחסות למלך פורטריו כאל מלך הפיקטים.
בהיעדר מסמכים כתובים מהתקופה האמצעי היחיד לחקר התרבות הפיקטית הוא ממצאים ארכאולוגיים.
מהממצאים עולה כי החברה הפיקטית דמתה באופייה לחברות הגאליות והבריטיות שהתגוררו בדרום האי הבריטי.
הפיקטים התגוררו בקהילות חקלאיות קטנות, גידלו בקר, צאן שגודל גם עבור מזון וגם עבור צמר, חזירים וסוסים.
האצולה האירית באותה תקופה גידלה בקר וסוסים לשם הרבייה, וייתכן שהדבר היה דומה בממלכת הפיקטים.
תגליפים מהתקופה מלמדים על כך שהאצילים נהגו לצאת לציד בלווית כלבים ובזים.
הגידולים החקלאיים כללו חיטה, שעורה, שיבולת-שועל, ושיפון.
הירקות שגודלו בחוות הפיקטיות כללו את כרוב הגינה, בצל הגינה, כרישה, אפונה, לפת, גזר וירקות שורש נוספים.
מזון רב הופק מהים ומהנהרות - דיג, כולל של סרטנים, כלבי ים ולווייתנים עבור עורם ושומנם.
לא התגלו שרידי יישובים גדולים.
היישובים הגדולים ביותר היו האתרים בהם ישבה חצר המלוכה.
היכולת הטכנולוגית של הפיקטים הייתה נמוכה.
התגלו אמנם טחנות מים לטחינת קמח, וכן תנורים ליבוש התבואה באקלים הלח, אולם יכולת זו הייתה אופיינית גם ליתר חלקי בריטניה.
ישנן עדויות לכך שבשלהי תקופת האימפריה הרומית ובראשית ימי הביניים עסקו הפיקטים בשוד ימי, אולם ייתכן שהפיקטים היו סוחרים תקיפים ולא שודדי ים במובן המודרני של המונח - ומדובר במאבק על השליטה הימית והסחר הימי בין ממלכת הפיקטים לממלכת דאל ריאטה וממלכת אירלנד.
על אף מקור שמם של הפיקטים, מועטות העדויות ההיסטוריות לכך שהפיקטים קעקעו את עצמם.
תגליפים שהתגלו, המתארים את האצולה הפיקטית, אינם מתארים קעקועים כלשהם.
המקורות ההיסטוריים בדבר הדת הפיקטית הקדומה מועטים ביותר.
החוקרים סבורים כי דת זו דמתה באופייה לפוליתאיזם של המיתולוגיה הקלטית.
שרידים לפוליתאיזם זה ניתן למצוא במקורם של שמות אתרים שונים בצפונה של בריטניה.
מועד המרת הדת של האצולה הפיקטית לנצרות אף הוא אינו ידוע בבירור.
ישנן מסורות לפיהן פלדיוס הקדוש ביקר בממלכות הפיקטים לאחר שעזב את אירלנד.
מסורות אחרות מקשרות את בריגיד הקדושה למנזר אברנתי.
בדה ונרביליס מציין כי ניניאן הקדוש המיר לנצרות את חלקיה הדרומיים של ממלכת הפיקטים.
חלקיה הצפוניים של ממלכת הפיקטים היו האחרונים שהומרו לנצרות.
בחפירות ארכאולוגיות שנערכו בפורטמאהומק התגלו שרידי מנזר שנבנה בשלהי המאה השישית - תקופת מלכותו של ברידיי הראשון, ושל קולומבה הקדוש, ותואם את ספרו של אדומנאן המתאר את ההמרה לנצרות של הפיקטים על ידי קולומבה.
ממלכת הפיקטים הושפעה הן מאיונה ומאירלנד והן מהכנסיות בנורת'מבריה.
על השפעה זו ניתן ללמוד מאירועים שאירעו בתקופת ממלכותו של נכטאן הרביעי אשר במסגרתם גורשו הנזירים מאיונה בשנת 717, ככל הנראה בשל מחלוקת בדבר תיארוך חג הפסחא.
המרכזים הנוצריים (המנזרים) שבממלכות הפיקטים היו קטנים בהיקפם מאלה שהיו באירלנד, אולם המחקרים מראים כי הייתה היררכיה כנסייתית בסקוטלנד בראשית ימי הביניים.
המרכזים הכנסייתיים פעלו בסמוך לחצר המלוכה ובחסותה (ולעיתים הביא הדבר למאבקי כוח בין הכנסייה לבית המלוכה).
יצירות אמנות פיקטיות נוצרו על גבי אבנים וחפצים העשויים אבן או עצם.
יצירות אלה דומות באופיין לאמנות סקסונית או אמנות אירית מהתקופה.
היצירות העיקריות שנשתמרו עד ימינו הן תגליפי אבן שהתגלו בכל האזורים בהם השתרעה ממלכת הפיקטים - מאינוורנס ועד לאנארקשייר.
מרבית התגליפים הם תגליפי בעלי חיים, וצורות אבסטרקטיות בדמות "מראה ומסרק", צורת "משקפיים", צורת "חצי סהר" וצורת האות "V".
השפה הפיקטית לא שרדה עד ימינו.
לא נותרו כל כתבים מהתקופה הקלטית, ואף שבתגליפים הקלטיים ניתן לראות לעיתים אנשים מחזיקים וקוראים ספרים, ככל הנראה לא ידעה מרבית האוכלוסייה קרוא וכתוב.
השרידים היחידים כיום של שפה זו הם שמות אתרים ושמות אישים היסטוריים שהשתמרו בכרוניקות.
משרידים אלה ניתן לראות כי השפה הפיקטית השתייכה לשפות הקלטיות, והייתה קרובה לשפות הברטוניות.
פיקטוריאליזם היה זרם בתחום הצילום שפעל בעיקר בשנים 1880–1920. הזרם הגיע לשיאו בתחילת המאה ה-20, ושקע במהירות לקראת 1920, עם הופעת המודרניזם והתפשטותו.
השם פיקטוריאליזם נגזר מהמילה האנגלית Picture (תצלום, תמונה, דימוי).
המאפיין הבולט של הפיקטוריאליזם הוא הניסיון לשוות לתצלומים מראה של ציור מתוך הנחה שכך יהפוך הצילום לאמנות גבוהה., על כן, צילום כזה יהיה תמיד צילום מבוים ומוקפד מאד.
הצלמים הפיקטוריאליסטים הושפעו בעיקר מהציור האימפרסיוניסטי, שכוכבו דרך באמנות בתקופה זו.
הצלמים הפיקטוריאליסטים אמצו לרוב טכניקות הדפס מיוחדות, ששיוו לתצלומיהם מראה של ציור, הודות לאופן מריחת האמולסיה על נייר הצילום, עוביה של האמולסיה, היכולת להחדיר לתוכה פיגמנט, או דרך שריטת התצלום ועיבוד של ההדפסה.
בין הטכניקות האופייניות להדפסי הצלמים הפיקטוריאליסטים ניתן למנות את "הדפס גם-בי-כרומט" (Gum printing), שנעשה בעזרת מסטיק ערבי וה"רוטוגרבור" (Rotogravure).
נושאי הצילום האופייניים לפיקטוריאליסטים התרכזו סביב חיי הכפר (לעומת צילום העיר), אנשים כפריים, נופים ועירום.
בעבודתם ניכרת תפיסה פואטית או נטורליסטית.
השמות צילום "פואטי", "אמנותי", "נטורליסטי" ו"אימפרסיוניסטי" הפכו במהרה למילים נרדפות לצילום הפיקטוריאליסטי.
מאפיין בולט בתצלומי הפיקטוריאליסטים הוא הפוקוס רך וההדפסים מכילים טווח רחב של גוונים אפורים.
בשל מראה התמונות המטושטש, והחדות הרכה של הדימויים, כונתה לעיתים עבודתם בלעג "fuzzygraph" ("צילומטושטש", בתרגום חופשי).
הפקטוריאליסטים שאפו להגיע לשליטה ולעליונות על המדיום שלהם, בעיקר נוכח תיעושו המהיר והתפשטות תופעת "צילום החטף"ו צלמי הסנפ-שוט, שלאחר המצאת מצלמת הקודאק, אף לא נדרשו לפתח בעצמם את סרטיהם.
פיקטוריאליסט אחד טען ש:"הצלם אינו חסר אונים מול המכונה שברשותו.
הוא יכול לשלוט בה כרצונו, והוא יכול לגרום לעדשה לראות עם עיניו, ולפלטה לרשום את התרשמותו".
ד"ר פיטר הנרי אמרסון (1856–1936 Peter Henry Emerson) - רופא אנגלי, שהפך לדמות מפתח בצילום האמנותי באנגליה, ותרם לדיון על הזיקה בין הצילום למדע ואמנות בתחום התאורטי ולא רק הטכני או הוויזואלי.
פיתח את תאוריית הצילום הנטורליסטי (Naturalistic Photography), שהתבססה על מחקרי אופני הראייה של המדען הרמן פון הלמהולץ.
לפי תאוריה זו, על הצלם לתרגם בתמונתו את אופן ראיית העין, ולכן על הצלם להתמקד על הנושא העיקרי בסצנה, ולהותיר את סביבתו ואת הרקע מטושטשים.
מראה החדות הסלקטיבית, ונושאי תצלומיו האופייניים של אמרסון, שצילם חיים כפריים ולא מתועשים באזור נורפוק הביצתי שבדרום מזרח אנגליה, השפיעו רבות על סגנון התנועה הפיקטוריאליסטית, תוך עיוות עמוק של התפיסה המדעית שבבסיס "הצילום הנטורליסטי".
הנרי פיץ' רובינסון (1830–1901) - ידוע בעיקר בנושאיו הפואטיים ובסגנון ההדפסה שלו, המשלב מקטעים שונים ממספר נגטיבים על גבי הדפס אחד.
ספרו רב ההשפעה של רובינסון Pictorial Effect in Photography מ-1869 תרם להפצת השם "פיקטוריאליזם".
פרדריק הנרי אוונס (Frederick Henry Evans 1943–1853) - ידוע בצילומי קתדרלות אנגליות וצרפתיות.
גרטרוד קסביר (1852–1934 Gertrude Käsebier) - צילמה בעיקר נשים ואינדיאנים, המייצגים את הקרבה לאדמה.
אלפרד סטיגליץ (1864–1946) - אחד המקדמים החשובים של הפיקטוריאליזם ושל הצילום כאמנות בכלל
פרד הולנד דיי (1864–1933 Fred Holland Day) - מוכר בתמונותיו של גברים צעירים ובעיסוק בנושאי הומוארוטיקה ודת.
פרנק יוג'ין (1865–1936) Frank Eugene - היה שורט את סרט הנגטיב שלו ליצירת המראה הציורי של ההדפסה, ובכך שילב בין צילום והדפס.
סרגיי לובוביקוב (Sergey Lobovikov (1941–1870 - צלם פורטרטים ונופי עיירות שידוע בתמונות האיכרים שלו המייצגות את שלהי המאה ה-19.
רובר דמאשי (Robert Demachy (1936–1859 - ידוע בעיקר בהדפסות שעברו מניפולציה מובלטת ומציגות איכות ציורית ניכרת.
ויקטוריה לואיס לוט הידועה בשם הבמה פיקסי לוט (Pixie Lott), היא זמרת פופ ושחקנית אנגלייה.
לוט נולדה ברובע ברומלי שבלונדון לאב סוחר מניות ואם עקרת בית.
בילדותה הושפעה בעיקר מלהקת טייק ד'את, הזמרת דיאנה רוס וזמרת ה-R&B מריה קארי.
אמה נתנה לה את הכינוי "Pixie" (פיה) שהפך לשם הבמה שלה בהמשך.
בגיל ארבע השתתפה במקהלה והקליטה שיר עם רוג'ר ווטרס.
כן השתתפה במחזמר "צ'יטי צ'יטי באנג באנג".
היא זכתה במלגה בבית ספר לאמנויות התיאטרון, "איטליה קונטי".
בגיל 14 לוט ראתה מודעה בעיתון שבה נכתב "מחפשים דיוות סול ופופ בגילאים 16-25", ומיהרה להרשם.
כשנרשמה לאודישנים, שיקרה לוט ואמרה שהיא בת 16 וכך הכירה את מנהלה שהכיר לה הרבה אנשים בתעשיית המוזיקה.
בין היתר בחן אותה מפיק המוזיקה ובעל חברת התקליטים אל איי ריד שהתלהב משירתה.
לאחר מכן התחילה לוט לעבוד על אלבום הבכורה שלה וחתמה חוזה עם חברת Def Jam היוקרתית.
ב-6 ביוני 2009 יצא סינגל הבכורה של פיקסי לוט, "Mama Do".
הסינגל הגיע למקום הראשון במצעד הפזמונים הבריטי ושהה בו במשך שבועיים ולמקום החמישי במצעד 100 הגדולים באירופה.
ב-7 בספטמבר 2009 יצא הסינגל השני מאלבום הבכורה, "Boys And Girls", שהגיע למקום הראשון במצעד הפזמונים הבריטי ולמקום העשירי ב-100 הגדולים כלל אירופה.
ב-14 בספטמבר 2009 יצא אלבום הבכורה של לוט, "Turn It Up".
האלבום הגיע למקום השישי במצעד הבריטי.
האלבום הגיע למעמד פלטינה בבריטניה כשמכר שם יותר מ-350,000 עותקים.
ב-23 בנובמבר יצא הסינגל השלישי מהאלבום, "Cry Me Out" שזכה להצלחה פחותה מהסינגלים הקודמים, והגיע למקום ה-12 במצעד הפזמונים הבריטי.
ב-8 במרץ 2010 יצא הסינגל הרביעי מאלבום הבכורה של לוט, "Gravity".
בקליפ לסינגל ישנן סצנות של לוט שרה על רצפה לבנה, רוקדת ברקע לבן ובין היתר נראית בפאה שחורה ברקע של עיגול אדום.
שני שירים נוספים של לוט, שלא מופיעים באלבומה אך הופיעו במצעד הבריטי, הם גרסת כיסוי לשיר של קינגס אוף ליאון "Use Somebody", שהגיע למקום 52 במצעד הבריטי, והשיר "I Got Soul" בו השתתפה לוט עם עוד 13 אמנים נודעים, והגיע למקום 10 במצעד הבריטי.
לוט הקליטה גרסה נוספת לשיר "Mama Do" עבור משחק המחשב סימס 3. בגרסה זו לוט שרה ב"סימליש", שפה בדיונית שמדוברת במשחק.
לוט זכתה בטקס פרסי MTV אירופה 2009 בפרס הזמרת הבריטית הטובה ביותר ובפרס "Best Push Artist".
בשנת 2016, שיחק לוט במחזה "ארוחת בוקר בטיפאני" המבוסס על הרומן באותו שם מאת טרומן קפוטה.
במחזה, גילמה את הדמות הראשית של הולי גולייטלי; הוא רץ מחודש יוני עד ספטמבר בתיאטרון היימרקט בווסט אנד של לונדון.
בשנת 2017 החלת לשמש כמנטורית בתוכנית המציאות הבריטית "The Voice Kids", כאשר בשתי העונות הראשונות זכו המתמודדים - ג'ס פולי ודניאל דייוויס מהנבחרת שלה.
פיקלילי הוא מאכל נפוץ במטבח הבריטי העשוי מירקות חמוצים קצוצים בצירוף תבלינים.
במטבח הבריטי מקובל להכין את הפיקלילי מכרובית, חרדל וכורכום, ונהוג להגישו לצד נקניקים, בשר חזיר, ביצים, קלי או גבינה.
לפיקלילי טעם חמוץ מתוק ולרוב לו צבע צהוב בוהק (בשל תבלין הכורכום).
בדרום ארצות הברית נהוג לאכול פיקלילי העשוי מעגבניות ירוקות (לא בשלות).
צבעו של מאכל זה ירוק.
פיקניק בשולי הדרך הוא רומן מדע בדיוני שנכתב על ידי ארקדי ובוריס סטרוגצקי ופורסם בשנת 1972 בברית המועצות.
נכון לשנת 1998 הספר יצא לאור ב-20 מדינות ונחשב לאחת היצירות החשובות ביותר של האחים סטרוגאצקי.
הספר מבוסס על הרעיון של ביקור חייזרים בכדור הארץ, הביקור הותיר אחריו שישה "אזורים" שבהם מתרחשות תופעות טבע לא מוכרות לאנושות שחלקן מסוכנות לאדם, כגון אזורים בהם הכבידה גדולה בהרבה מהכבידה הרגילה של כדור הארץ או "גז קולואידי" שמסוגל לחדור דרך מתכת ולהמיס עצמות.
בתוך האזורים גם חפצים עם תכונות "על-טבעיות", כגון צמידים המשפרים את הבריאות או מקורות אנרגיה אינסופיים.
שטח האזור הוא קבוע ואף אנומליה לא יוצאת ממנו.
הממשל סגר את האזור ולא מאשר כניסה של אזרחים אליו עקב הסיכון הרב.
עם זאת, מסביב לאזורים הללו מתפתחת קהילה של "סטאלקרים" שהם אנשים החודרים באופן לא חוקי לאזור ומסכנים את חייהם בשביל להוציא החוצה חפצים בעלי תכונות "על-טבעיות" בשביל רווח.
סטאלקרים מכירים היטב את האזור ובעלי אינסטינקטים ותגובות מעולות, אך חלקם הגדול בכל זאת נהרג או נפצע קשה באזור.
על אף שלא נמצאו קרינה מסוכנת או כימיקלים רעילים באזור, ילדים של סטאלקרים נולדים לרוב עם מוטציות קשות.
הרומן עוקב אחר גיבור הסיפור רדריק "רד" שוהארט במשך-8 שנים, מגיל 23 עד גיל 31, שאת רוב הזמן הוא יושב בכלא על היותו סטאלקר.
פעילותו מתרכזת באחד האזורים במדינה בדיונית חסרת שם דוברת אנגלית, ליד עיר "הרמונט" שהאזור הפך לחלקה ורוב האוכלוסייה שלה פונה.
הספר היה מועמד לפרס "John W.
Campbell" כרומן המדע הבדיוני הטוב ביותר לשנת 1978, וזכה במקום שני.
בשנת 1979 הקונגרס הסקנדינבי לספרות מדע בדיוני העניקה לתרגום השוודי את פרס ז'ול ורן לרומן הטוב ביותר שפורסם בשוודיה באותה שנה.
בשנת 1981 בפסטיבל השישי לספרות מדע בדיוני בעיר מץ הוענק לספר פרס "הספר הזר הטוב ביותר".
זהו הספר הראשון של האחים סטרוגצקי שתורגם לעברית, בשנת 1999 בהוצאת זמורה ביתן.
בשנת 2003 קבוצת התיאטרון הפינית Circus Maximus הפיקה מחזה המבוסס על הרומן בשם סטאלקר.
משחקי המחשב S.T.A.L.K.E.R ו Metro 2033 (שניהם פותחו על ידי אולפני פיתוח באוקראינה).
הראשון שואב השראה ואלמנטים מהספר ובשני יש סצנה שבה דמות מוצאת את הספר בספרייה הרוסה.
הסרט סטאלקר שייצא בשנת 1979 בבימויו אנדריי טרקובסקי מבוסס באופן רופף על הספר, וכן התסריט נכתב על ידי האחים סטרוגצקי.
פיקסי היא דמות בדיונית של גיבורת-על מוטאנטית המופיעה בחוברות הקומיקס אקס-מן ביקום מארוול קומיקס.
הדמות הופיעה לראשונה בחוברת New Mutants Vol.2 #2 מאוגוסט 2003 ונוצרה על ידי צמד הכותבים נונזיו דה פיליפיס וכריסטינה ויר והמאייר קרון גראנט.
פיקסי היא האלטר אגו של מייגן גווין, נערה ולשית מעיירת כרייה אשר כוחותיה המוטאנטים מקנים לה עיניים דמויות פיקסי, כנפיים צבעוניות המאפשרות לה לעוף ואבק פיקסי שגורם להזיות.
לאחר עימות עם חברת המוטאנטים החדשים לשעבר מג'יק, פיקסי מקבלת את היכולת להשתמש בכוחות קסם ובנשק מיסטי בשם "פגיון הנשמות".
שימושה העיקרי בקסם הוא לצורכי טלפורטציה, מה שהופך אותה למצרך יעיל בקבוצת אקס-מן.
בתחילה היא הצטרפה לסגל התלמידים של מכון אקסבייר תחת הדרכתה של ריין סינקלר.
היא מגלה כי היא בתו לכאורה של נבל-העל מאסטרמיינד, וכי רייגן ומרטיניק וינגארד הן למעשה אחיותיה.
פיקטונים היו שבט גאלי שחי לחופי מפרץ ביסקאיה ולאורך החוף הדרומי של נהר הלואר.
בתקופת שלטונו של אוגוסטוס הועבר השטח לפרובינקיית גאליה אקוויטניה.
שמה של העיר המודרנית פואטיה נובע משמו של שבט זה.
הפיקטונים מוזכרים לראשונה בספרות בספרו של גאיוס יוליוס קיסר, מלחמת גאליה.
הפיקטונים נשלטו על ידי מלך, אך כוחו היה מוגבל.
בעת כיבוש גאליה (58 - 50 לפנה"ס) תמכו ביוליוס קיסר וסייעו לו לבנות את ציו בשנת 52, בעת מרד ורקינגטוריקס, הצטרפו חלק מהקפיקטונים למרד.
כישורי הלחימה שלהם היו נמוכים והם הובסו עד מהרה על ידי הלגאטוס גאיוס קניניוס רבילוס (Gaius Caninius Rebilus).
לאחר השלמת הכיבוש הרומי, השתלבו היטב באימפריה.
מסחרם פרח, במיוחד עם איטליה ועם האי הבריטי.
פיקסלים הוא סרט קומדיה-מדע בדיוני-פעולה של חברת סרטי קולומביה שיצא לאקרנים ב-23 ביולי 2015. הסרט מבוסס במקור על הסרטון הקצר "פיקסלים" של פטריק ג'ין.
את הסרט ביים כריס קולומבוס ומככבים בו אדם סנדלר, קווין ג'יימס, מישל מונאהן, פיטר דינקלג', ג'וש גד, בריאן קוקס, אשלי בנסון וג'יין קרקובסקי.
בשנת 1982 נערכת אליפות העולם במשחקי וידאו.
סם ברנר, ויל "צ'ואי" קופר ולדלו למונסוף מתמודדים.
ויל מומחה במשחק "claw" (מנוף שתופס פרסים).
סם שמומחה במציאת דפוסי התנהגות במשחקים זוכה במשחקי גאלגה וסנטיפד ועולה לגמר מול אדי פלאנט, ילד שחצן רודף שמלות ואלוף הפק-מן, ומפסיד לו בדונקי קונג, בו אין דפוסי התנהגות בשלבים מתקדמים.
נאס"א שולחת קפסולת זמן אל החלל החיצון אשר כוללת תמונות ותרבויות של הזמן הזה על מנת לשמור על השקט בין החיים מחוץ לכדור הארץ, כולל סרטון התחרות.
אולם חייזרים שהתעניינו במשחקי הווידאו של שנות ה-80 ראו במשחקים אלה קריאת תיגר וזממו לשלוט בכדור הארץ באמצעות פיקסלים של משחקי הווידאו ושלחו גרסאות ענקיות של משחקי וידאו כדי לכבוש את כדור הארץ.
בעזרת משחק גאלגה החייזרים כבשו בסיס של חיל האוויר האמריקאי בגואם, ובעזרת משחק ארקנואיד את הטאג' מהאל בהודו.
לאחר כל מתקפה נשלח לכדור הארץ קטע וידאו המורכב מקטעי הסרטים שהחייזרים מצאו בקפסולת הזמן.
בקטעי הווידאו החייזרים מסבירים שהקרב ביניהם לבין בני האדם ייערך כמשחק מחשב, שבו לכל צד יש 3 חיים, ומאחר ובני האדם הפסידו ב-2 קרבות, הם איבדו 2 חיים.
לאחר שצד אחד מאבד את כל נקודותיו, הוא מושמד, והצד השני מנצח, וכעת לבני האדם נותר קרב אחד להפסיד בו לפני שיושמדו.
בכל קרב, הצד המנצח מקבל פרס על ניצחונו מן הצד השני, וכן, 2 בני אדם נחטפו על ידי החייזרים במהלך 2 הקרבות.
בהווה הנשיא וויליאם "צ'ואי" קופר (קווין ג'יימס) קורא לחברו הטוב, סם ברנר (אדם סנדלר) אשר עכשיו הפך למתקין כבלים והיה חבר של אשתו של וויליאם (ג'יין קרקובסקי).
ביחד עם ולדלו הוא מאמן מחלקה שלמה של "אריות הים" במשחקי מחשב.
אולם כאשר הזירה השלישית נקבעת, בהייד פארק בלונדון, מתברר שהחיילים לא מצליחים להתמודד עם הזחל מסנטיפד.
סם, אלוף העולם במשחק הזה, לוקח לידיו רובה אנרגיה ועובר לבדו את השלב הראשון.
ולדלו מצטרף אליו בשלב השני בו יש שני זחלים והם מנצחים.
הזירה הרביעית נבחרת ברחובות ניו יורק בהשראת המשחק פק מן, אך הפעם בני האדם יגלמו את הרוחות, והחייזרים את פק מן.
צ'ואי נאלץ לחון את אדי מהכלא, ויחד עם ממציא הפק-מן, פר' איוואטני, הארבעה ניגשים לאתגר עם מכוניות רפאים, אשר מייצגים את הרוחות במשחק.
אוונטי מנסה להרגיע את פק-מן אך הוא אוכל את ידו.
אדי, ולדלו וסם מצליחים להרוג לפק-מן מנת חיים אחת, אבל אז השנייה אוכלת את גרעין האנרגיה (שהופך את פק-מן לבלתי פגיע ל-10 שניות) והורסת לודלו את המכונית "פינקי".
אדי מגיע במהירות חשודה והורס את מנת החיים השנייה.
פק-מן השלישי נותר מול סם לבדו ומצליח לאכול את גרעין האנרגיה השני וסם בורח ממנו ברברס, תוך כדי שהוא סופר עד 10. מיד אחרי השנייה האחרונה פק-מן פוגע במכונית שלו ומת.
לאחר הניצחון הנשיא עורך מסיבה עם אדי, סם וודלו, אך במהלך המסיבה מתגלה שאדי השתמש בקודים על מנת לרמות במשחק, ולכן הדבר נחשב הפסד טכני-משמע, השמדת כדור הארץ.
למחרת החייזרים שולחים את כל הדמויות ממשחקי המחשב שקלטו, להשמדת המין האנושי, בזמן שהצוות מנסה ללא הצלחה להילחם בהם ברחובות וושינגטון די.
החבורה מתפצלת: אדי וולדלו נלחמים ברעים שפולשים בזמן שצ'ואי, ויולט וסם נכנסים לחללית האם ומתמודדים מול הבוס האחרון: דונקי קונג ברמת הקושי הגבוהה ביותר, ללא דפוסי התנהגות.
מאט, הבן של ויולט, מספר לסם שאדי בכלל רימה בתחרות, לכן הוא בעצם אלוף העולם בדונקי קונג.
סם מגיע לפסגה ומביס את הגורילה, מה שמוביל לניצחון בני האדם.
ולדלו מתחתן עם ליידי ליסה ממשחקי וידאו עליה פינטז 33 שנה ונולדים להם 5 קיוברט.
משחקים נוספים שמופיעים כרעים בפלישה
פִּיקָסוֹן יַם-סוּפִי (שם מדעי: Rhinecanthus assasi), שנקרא גם נצרן פיקסו ופיקסון ערבי הוא דג נצרן מהסוג פיקסון שחי בים האדום, והמפרץ הפרסי.
הוא מגיע לאורך של 30 סנטימטר, ושמו נובע מדגמי הצבע הייחודיים שלו שמזכירים את ציוריו של הצייר פבלו פיקאסו.
הפיקסון שוהה בשוניות אלמוגים, וניזון מחסרי חוליות קטנים.
פיקניק הוא סרט קולנוע אמריקאי משנת 1955 המבוסס על המחזה "פיקניק" מאת ויליאם אינג' שזכה בעבורו בפרס פוליצר ב-1953. בהפקת המחזה בניו יורק השתתפו והתאהבו פול ניומן וג'ואן וודוורד.
הסרט מתאר את המתרחש ב-24 שעות בעיירה קטנה בקנזס במחצית המאה ה-20. העלילה מתרחשת ביום העבודה בו מתכנסים התושבים לפיקניק גדול וחוגגים את סיום חופשת הקיץ וחזרה לעבודה.
זר מגיע לביקור ומערער את שלוות התושבים.
העיבוד לסרט שונה מהמחזה בכך שבמחזה מוזכר הפיקניק רק בדיאלוגים בין השחקנים והתפאורה היא סטטית.
בסרט לעומת זה מוקדש חלק גדול לפיקניק עצמו כיאה לשמו.
הסרט היה מועמד לשישה פרסי אוסקר: פרס אוסקר לשחקן המשנה הטוב ביותר (ארתור או'קונל), פרס אוסקר לבמאי הטוב ביותר, פרס למחבר המוזיקה הטוב ביותר, ופרס אוסקר לסרט הטוב ביותר.
הוא וזכה בשניים: העיצוב האמנותי והעריכה.
הבמאי ג'ושוע לוגאן קבל את פרס גלובוס הזהב לבמאי הטוב ביותר - סרט קולנוע לשנת 1955.
מחבר המוזיקה שילב מוזיקה שלו ביחד עם השיר Moonglow משנת 1933.
האל קרטר (ויליאם הולדן) הוא בוגר קולג' שהצטיין בעיקר במשחק פוטבול.
לאחר הלימודים נדד במקומות שונים ולא מצא את עצמו.
הוא מגיע בוקר אחד לעיירה קטנה בקנזס בה מתגורר חברו מתקופת הקולג', אלן בנסון (קליף רוברטסון) שאביו העשיר הוא בעל ממגורות גדולות בעיירה.
קרטר מקווה שחברו יקבל אותו לעבודה והוא יוכל סוף סוף להתמקם ולהתבסס.
הוא נתקל באשה מזדקנת, הלן פוטס (ורנה פלטון), ומציע לה לטפל בגינתה תמורת אוכל והיא מסכימה.
צמוד לביתה גרה משפחת אוונס.
פלו אוונס (בטי פילד) היא אם חד הורית לשתי בנות: מאדג', יפהפייה בת 19 (קים נובאק) ומילי, אחותה המתבגרת (סוזן סטרסברג).
מאדג' מתבוננת בחזה החשוף והשרירי של קרטר בעיניים חושניות ונמשכת אליו.
היא חברתו של אלן העשיר.
אמה מקווה שהם יתחתנו וזה יעלה את חשיבותה החברתית והכלכלית בעיירה אולם מאדג' אינה אוהבת אותו.
פלו משכירה חדר אחד לרוזמרי (רוזלינד ראסל), מורה מתוסכלת ומרירה שכל תקוותה הוא להינשא לחברה הווארד (ארתור או'קונל) בעל חנות קטנה המעדיף להישאר רווק.
אלן מקבל את קרטר בהתלהבות, מראה לו את הממגורות ומציע לו עבודה בתחילה כפועל פשוט.
כולם נוסעים לפיקניק של יום העבודה ומאדג' היפהפייה מוכתרת למלכת ה-Neewollah (איות הפוך של Halloween).
לאחר ההכתרה היא ממהרת למצוא את קרטר.
היא מוצאת אותו כשהוא מנסה לרקוד עם אחותה מילי ללא הצלחה.
היא מתקרבת בצעדי ריקוד איטיים לקרטר ושניהם מתחילים לרקוד באופן צמוד וחושני כשמילי, רוזמרי והווארד מתבוננים בהם.
רוזמרי מנסה להכריח אותו לרקוד איתו אך הוא דוחה אותה ובתגובה היא קורעת את חולצתו ומטיחה בו עלבונות.
באותו רגע מגיע אלן לזירה ומאשים את קרטר בכך שהפר את אמונו.
קרטר נמלט מהמקום אך מאדג' מגיע אליו ומתוודה על אהבתה אליו למרות שהוא אומר לה שהוא אינו שווה דבר וכל חייו הם כישלון.
הוא מחזיר אותה לביתה ומחזיר את המכונית לביתו של אלן, שם מחכים לו שוטרים ואלן מאשים אותו בגנבת המכונית אך קרטר דורש ממנו להודות כי זה לא בגלל המכונית אלא בגלל מאדג'.
הוא נמלט ברכב מהשוטרים וליד הנהר הוא נוטש את הרכב וקופץ למים.
הוא מגיע רטוב לביתו של הווארד ומספר לו על מה שאירע.
הוא מבקש מהווארד שיביא אותו למחרת לבית מאדג' ויעביר לה הודעה שהוא נוסע לטלסה ושם יחכה לה.
הווארד מהסס כי רוזמרי הזהירה אותו שלא יגיע אליה אלא אם כן ברצונו להינשא לה.
בכל זאת הוא מחליט לעזור לקרטר ומעביר את ההודעה למאדג' ואומר לה שקרטר מחכה לה מאחורי הבית לאחר שנמלט מן המשטרה.
הם נפגשים לזמן קצר ולאחריו עולה קרטר על רכבת כשהוא צועק למאדג': "אני אוהב אותך".
מילי אומרת לאחותה שתלך אחרי מה שליבה אומר לה: אל קרטר.
כשרוזמרי רואה את הווארד היא מכריזה לפני כולם שהם מתחתנים ולפני שהוא פותח את פיו כבר מקשטים את מכוניתו בכתובת "just married" ושניהם מסתלקים.
מאדג' מודיעה לאמה פלו כי ברצונה לנסוע לקרטר בטלסה.
למרות הפצרותיה של האם כי לא תיסע וכי אלן מוכן לסלוח לה, היא עולה על האוטובוס לשם.
פיקטרטיים (שם מדעי: Picathartes; פירוש השם המדעי: "pica" - עורבני, "cathartes" - נשר) הם משפחת עופות בעלת סוג יחיד ו-2 מינים החיים רק ביערות הגשם של מערב אפריקה.
מינים אלה מכונים עורבים אך לא שייכים למשפחת העורביים (Corvidae), אם כי הם מקורבים אליה.
הם קרובים גם למשפחות בבריים (Timaliidae), חטפיתיים (Muscicapidae), זרזיריים (Sturnidae) ולמין היחידי במשפחתו בבלר רליתי (Eupetes macrocerus).
ע"פ בדיקות החלמונים הם השתייכו למשפחה שונה מעט מהם.
לשני המינים ישנו ראש חשוף מנוצות ובעל עור צהוב על הפנים עם מקור ארוך ושחור, צוואר לבן או אפור ועליו כתמים אדמדמים או כחולים.
הגוף לבן והכנפיים והזנב שחורים.
המינים חיים ביערות גשם וכן מסתובבים באזורי סלעים ומחפשים פירות וחסרי חוליות למאכל.
את קינם המיוחד הם מכינים מבוץ שמהודק לקיר מערה מגוננת.
מינים אלה מצויים בסכנה בטבע עקב כריתת היערות בהם הם חיים.
פיקסיספלידיים (שם מדעי: Pyxicephalidae) היא משפחה של דו-חיים מסדרת חסרי זנב.
משפחה זו היא קרובתה הרחוקה של משפחת הצפרדעיים ולעיתים היא משויכת אליה.
היא סווגה כקבוצה עצמאית על ידי החוקר צ'ארלס בונפארטה ב-1850.
צפרדעים אלה מגוונות בגודלם, כשחלקם גדולות ביותר ובעלי ראש גדול ומעוגל והם חיים רק באפריקה שמדרום לסהרה.
הם חיות בקרבה למים, בביצות וביצות מרש וראשניהם בוקעים למים.
בכמה מינים ההורים מטפלים ביותר בצאצאיהם ומגוננים עליהם.
במשפחה זו ישנם 2 תת-משפחות ו-12 סוגים:
סוג Amietia - בו 16 מינים
סוג ומין יחיד צפרדע צוללת נטלית (Natalobatrachus bonebergi)
סוג ומין יחיד צפרדע ברודליי (Nothophryne broadleyi)
סוג ומין יחיד צפרדע מרש הררי (Poyntonia paludicola)
סוג Tomopterna - בו 15 מינים
סוג צפרדע דייגת (Aubria) - בו 2 מינים
סוג צפרדע שור (Pyxicephalus) - בו 4 מינים, ביניהם צפרדע שור אפריקנית
"פיקסל" ו"פיקסל XL" הם טלפונים חכמים אשר פותחו ושווקו על ידי גוגל.
הם הושקו במהלך אירוע עיתונות ב-4 באוקטובר 2016 ומריצים את אנדרואיד נוגט 7.1. הם הסמארטפונים הראשונים בסדרת ה-Google Pixel.
הטלפונים האלו שייכים לשורת מוצרים הכוללת את פיקסל C ואת פיקסל Chromebook.
שני הדגמים עטויים במעטפת אלומיניום ובגבם זכוכית ליד המצלמה וחיישן טביעת האצבע.
בתחתית המכשירים ישנו חיבור מסוג USB-C שתומך ב-USB 3.0 ומשמש להטענה ולהעברת קבצים.
בקצה העליון קיימת יציאת שמע סטנדרטית.
שניהם מכילים מעבד מסוג Snapdragon 821 מבית Qualcomm, וגם זיכרון בנפח של 4GB מסוג LPDDR4. הדגמים שונים זה מזה בגודלם ובקיבולת הסוללה שלהם.
המסך של הדגם הקטן יותר, פיקסל, הוא בגודל 5 אינץ', ברזולוציית 1080p ומסוג AMOLED.
ואילו המסך של הדגם הגדול יותר, פיקסל XL, הוא בגודל 5.5 אינץ', ברזולוציית 1440p ומאותו הסוג.
בנוסף, קיבולת הסוללה של הפיקסל היא 2,770 mAh לעומת זו של הפיקסל XL, שהיא 3,450 mAh.
עם זאת, שניהם משווקים בנפח אחסון של 32GB או 128GB.
פיקסל C הוא טאבלט אנדרואיד שפותח ומשווק על ידי Google.
המכשיר נחשף במהלך אירוע מדיה ב-29 בספטמבר 2015.
פיקסל C פועל על מערכת על שבב של חברת NVIDIA בעלת שמונה ליבות, טגרה X1, המבוססת על ארכיטקטורת ARM, כך שארבע ליבות מהירות יותר, בעוד ארבעת האחרות איטיות יותר, אך יעילות יותר בצריכת חשמל.
הוא כולל 3 ג'יגה בייט של זיכרון RAM והוא זמין בדגמים של 32 ג'יגה ו-64 ג'יגה בייט של אחסון.
לפיקסל C מסך תצוגה בגודל 260 מ"מ בעל רזולוציה של 2560×1800 וצפיפות פיקסלים של 308 ppi.
לפיקסל C זמינה מקלדת כאביזר אופציונלי.
ניתן לחבר את המקלדת לטאבלט למקלדת באופן מגנטי באמצעות ציר (לשימוש כ-laplet), או לחבר אותה לחלק הקדמי או האחורי של הלוח לצורך אחסון.
המקלדת מתחברת באמצעות בלוטות', והיא פועלת על סוללה; כאשר המקלדת מחוברת לחלק הקדמי של הלוח, היא יכולה להיטען ישירות מהטאבלט עצמו.
פיקסל C הגיע עם מערכת ההפעלה אנדרואיד 6.0.1 מרשמלו.
אנדרואיד 7.0 "נוגט" יצא לפיקסל C, כמו גם למכשירים נוספים, ב-22 באוגוסט.
גוגל הוציאה את אנדרואיד 7.1.1 נוגט לפיקסל C (בין מכשירים אחרים) בדצמבר 2016.
אנדרואיד 7.1.2 הושק במרץ 2017; דבר שהוסיף לפיקסל משגר ואת ממשק המשתמש של המערכת, כמו גם עיצוב מחדש של תפריט היישומים האחרונים עם פריסה חדשה המבוססת על רשת.
עם זאת, על פי הדיווחים, המשגר שפיקסל C מריץ נפרד מהמשגר שהטלפונים החכמים של פיקסל טלפונים מריצים, אף על פי שמבחינה ויזואלית הם דומים מאוד, אם לא זהים.
גוגל השיקה את אנדרואיד 8.0 אוראו לפיקסל C, בין מכשירים אחרים, באוגוסט 2017.
פיקסי דייוויס היא שחקנית אנגלייה.
היא כיכבה בסרטים "המעון של מיס פרגרין לילדים משונים" ו"מרי פופינס חוזרת" ובסדרה "אנושיים" בתפקיד סופי הוקינס.
+שנהסרטתפקידהערות2012Nativity 2: Danger in the Mangerפיקסי2014מתוך האפלה (אנ')האנה הרימןNativity 3: Dude, Where's My Donkey?פיקסי2016המעון של מיס פרגרין לילדים משוניםברוניין בונטליי2018מרי פופינס חוזרתאנאבל באנקס2020The Good Traitorפופין סירס2023הפילה של הקוסםאדלדיבוב
שנה סדרה תפקיד הערות2012 הסוד של קריקלי הול קלי קיילי 3 פרקים 2013מלכה לבנה הנסיכה אליזבת' 3 פרקים2014 אוטופיה אמנדה פרק: "2.2"2015 Esio Trot רוברטה סרט טלוויזיה של BBC 2015–2018אנושיים סופי הוקינס תפקיד ראשי (3 עונות); 23 פרקים2019–2020רחוב 101 דלמטיםראזידיבוב; 11 פרקים2023קסטלווניה: נוקטורנו (אנ')מריה רנארדדיבוב; 8 פרקים
פיקנונמוזאורוס (שם מדעי: Pycnonemosaurus; משמעות השם: "לטאת יער רוקדת") הוא סוג של דינוזאור טורף בן למשפחת האבליזאוריים ולקבוצת הצרטוזאורים אשר חי באמריקה הדרומית לפני 70 מיליון שנה.
המאובנים שלו התגלו בשנת 2002 בחפירות במאטו גרוסו שבברזיל, שם נמצאו מספר מאובני טיטנוזאורים גדולים.
הפיקנונמוזאורוס היה טורף בעל מראה הקרוב לקרנוטאורוס או לאוקזאורוס.
הוא הגיע לאורך של 8.9 מטרים עם זנבו, מה שהופך אותו לאחד מהגדולים שבבני משפחתו.
המאובנים שנמצאו הכילו מעט חומר הכולל עצמות אצבעות, מפרקים וגפיים וכן חוליות זנב.
נמצאו גם שרידי גולגולת ומספר שיניים, מהם עולה שהיצור היה מצויד למחיצה של מזון קשה וחזק.
הממצאים שלו נדירים יחסית אך נמצאו גם מספר עקבות שהשתייכו לדינוזאור זה.
ככל הנראה הוא היה טורף-על קדום אשר חי בערבות ברזיל, ובהם צד מיני טיטנוזאורים גדולים באמצעות לסתותיו החזקות.
היה לו ראש רחב עם מחיצה עצם סביב הגבות (אם כי ללא קרניים), זנב ארוך ורגליים אחוריות רחבות, אך רגליים קדמיות קצרות מאוד.
פיקניק בהאנגינג רוק היא מיני-סדרה אוסטרלית מסוגת מסתורין ודרמה רומנטית.
הסדרה שודרה לראשונה ב-6 במאי 2018 בערוץ Showcase של רשת Foxtel.
הסדרה מבוססת על רומן באותו שם מאת הסופרת ג'ואן לינדזי שיצא לאור ב-1967. העלילה היא אודות חבורה של תלמידות שנעלמות בצורה מסתורית כשהן יוצאות ליום פיקניק בהאנגינג רוק.
פסקול הסדרה זכה בפרס המוזיקה הטובה ביותר לסדרת טלוויזיה.
הסטר אפליארד רוכשת בית אחוזה מבודד בבוש שבאוסטרליה, ופותחת בו בית ספר משלים לבנות, אפליארד קולג', שנוחל הצלחה רבה.
ביום ולנטיין בשנת 1900 התלמידות והמורות יוצאות לפיקניק בהאנגינג רוק, שם שלוש תלמידות והאומנת שלהם נעלמות באורח מסתורי.
להיעלמותן יש השפעה הרסנית על שאר הבנות, צוות המורות והמשרתים, ועל מנהלת המוסד האניגמתית והאימתנית.
יש שפע של תאוריות והסברים, סודות נחשפים, וההיסטריה שולטת בכל, עד שמתבררים פרטים על חייהם של הדמויות.
נטלי דורמר – גברת הסטר אפליארד, המנהלת
לילי סאליבן – מירנדה ריד
לולה בסיס – מדמואזל דיאן דה פואטייה, מורה לצרפתית
האריסון גילברטסון – מייקל פיציוברט
סמרה ויבינג – אירמה לאופולד
מדלן מאדן – מריון קווייד
אינז קורו – שרה וייבורן
רובי ריס – אדית הורטון
יעל סטון – מיס דורה לאמלי, מורה להליכות ונימוסים, ולכתבי הקודש
פיליפ קוואסט – ארתור אפליארד, בעלה המנוח של הסטר
אנה מקגהאן – מיס גרטה מקרו, מורה לגאוגרפיה ומתמטיקה
סיבילה באד – גברת ולאנג', מורה לאמנות וספרות
קייט ברדפורד – רוז קנטון
מארק קולס סמית' ־ טום
ג'ון פלאוס – מר וייטהד, הגנן
מאיה פרידס – רוזמונד סוויפט
רוזלין ג'נטל – גברת פיציוברט
קים גינגל – צ'ארלי סיימור-בייקר
דון האני – ד"ר מקנזי
יו היגינסון – ג'ספר קוסגרוב
ג'יימס הואר – אלברט קראנדל
פליקס ג'ונסון – טרופר נולן
ג'ולי ניהיל – גברת הורטון
ג'וני פסבולסקי – סרג'נט באמפר
אליסה טאדנהאם – לילי קנטון
שלב הצילומים החל בפברואר 2017. הצילומים נערכו בלאבאסה, קולפילד, מנדוויל הול בטוראק, ריפון לי באלסטרנוויק, ויריבי פארק, וכן בליסטרפילד פארק ובעיר קלונס.
הסדרה שודרה לראשונה באוסטרליה בערוץ Showcase ב-2018. התוכנית נרכשה על ידי ה-BBC בממלכה המאוחדת, Canal+ בצרפת, RTÉ באירלנד, ואמזון וידאו בארצות הברית.
בישראל שודרה הסדרה בערוץ yes EDGE של הטלוויזיה בלוויין.
פיקניה הוא שמו הפורטוגזי של נתח בקר הפופולרי בברזיל ובפורטוגל ונקרא בישראל לרוב שפיץ צ'אך.
הנתח פחות מוכר במדינות אחרות, שם קצבים מוכרים אותו כחלק מהסינטה או מהצ'אך.
באנגלית הוא מכונה במספר שמות, כגון Rump Cover, Rump Cap או Top Sirloin Cap.
מקורה של המילה "פיקניה" במילה "פיקנה", שהיה מוט ששימש את החוואים באזורים הדרומיים של פורטוגל וספרד, במיוחד באלנטג'ו, לרעיית בקר.
טכניקת רעייה זו נלקחה אז לברזיל על ידי מהגרים פורטוגזים ובסופו של דבר אומץ המונח "פיקניה" תוך התייחסות לחלק בו נדחפה או נחבטה הפרה בפיקנה על ידי החוואים.
הנתח מורכב משריר הירך הדו-ראשי ומכסה השומן שלו.
בברזיל, נתח הבשר המבוקש ביותר הוא לרוב הפיקניה.
שם השומן נשמר גם בזמן הכנת הסטייק.
לעומת זאת, בארצות הברית יש נטייה להסרתו אלא אם כן הלקוח מבקש אחרת.
במסעדות ברזילאיות חותכים את הנתח לארבעה חלקים ומשפדים אותם מקופלים על שיפוד ברזל כך ששכבת השומן מופנית כלפי חוץ, ומבושל תוך כדי סיבוב על גריל פחמים.
נהוג לגלח ממנו שכבות בדומה לשווארמה.
נתח הפיקניה ידוע בישראל כ"שפיץ צ'אך".
לפי הקיצוב הברזילאי, נתח הפיקניה מגיע עד הגיד השלישי של נתח שפיץ צ'אך וזהו החלק הכי רך בשפיץ.
אף על פי שנתח זה לא נחשב לנתח יוקרתי כמו סינטה, אנטריקוט או פילה, הוא מאופיין בשכבת שומן, עם טעמי בשר עשירים, לכן הביקוש לנתח זה גדל ומחירו מתקרב לזה של נתחי הפרימיום.
לפי שיטת הקיצוב הישראלית, זהו נתח מספר 15.
להבדיל משיטת הקיצוב הגרמנית שבה לכל נתח יש שם משלו, השיטה האמריקאית משתמשת באותה מילה כדי לתאר חלקים שונים.
בשל כך, נוצר לעיתים בלבול בין חלקים כגון Top Sirloin או בשמו העברי "אווזית" וחלקים כגון Sirloin Cap או Top Sirloin Cap שהם בעצם פיקניה או שפיץ צ'אך.
פיקניק הארנבים הוא סרט טלוויזיה אמריקאי-בריטי מסוגת קומדיה, הרפתקאות ומוזיקה.
הסרט בוים והופק על ידי ג'ים הנסון ודייוויד ג'יי היליר, הופק על ידי ג'ם הנסון ונכתב על ידי ג'ויסלין סטיבנסון.
הסרט הופק על ידי חברת ג'ים הנסון ו-BBC.
הסרט שודר לראשונה בבריטניה ב-BBC One ב-29 במרץ 1986, ובישראל הוא שודר בשנת 1989 בדיבוב עברי בטלוויזיה החינוכית.
את הנוסח העברי של הפזמונים כתב שמוליק קלוסקי.
אורך הסרט הוא כ-50 דקות, ושפת המקור שלו היא אנגלית.
הסרט מספר על הארנבים בשדה ועל בין הארנב שנכנס לערוגת הכרוב וראה כלב גדול, אולם אף אחד לא האמין לו במיוחד אחיו קפיצי אשר האמין שהוא עוד קטן.
כאשר יום הפיקניק הגיע הכלב התפרץ למסיבה והבהיל את כל הארנבים.
בין והארנבים ניסו להפחיד את הכלב באמצעות "הארנב הענקי" אך ללא הצלחה, אולם כאשר האיכר המרושע הגיע הכלב נבהל וסיפר לבין שהאיכר אלרגי לארנבים, בזכות שיתוף פעולה בין כל ארנבי השדה, הצליחו בין והארנבים לגרש את האיכר.
ובסוף, הכלב החליט להישאר עם חבריו החדשים הארנבים וכולם חגגו את פיקניק הארנבים ביחד.
הדיבוב העברי בוים על ידי יוני חן, והופק על ידי חסיה ורטהיים באולפני קולינור.
שם הדמותמדבב/ת באנגליתמדבב/ת בעבריתביןסטיב וייטמירעמי ויינברגקפיצי (לגסי)ריצ'רד האנטאוהד שחרטופי (טוויץ')קמיל בונורהשרי צוריאלאמא ארנבתלואיז גולדאפי בן ישראלאבא ארנבקווין קלאשאלי גורנשטייןהופ הופ הופ (בי-בופ)ששי קשתארנב מספררון מואקבילי (באבל)קרן פרלסיון שביטסבתא ארנבתרותי הולצמןראש העירמייק קוויןיוני חןבעל חווהמרטין פ.
פיקנודונטאים (שם מדעי: Pycnodontiformes) היא סדרה של דגים מקריני סנפיר כליל-גרמיים פרהיסטוריים שהתקיימו במשך המזוזואיקון שמסוף הטריאס עד לתקופת האאוקן לפני 216.5 עד 37.2 מיליון שנה מזמננו, כשהם שרדו את הכחדת הקרטיקון.
מיני הסדרה ידועים ממאובנים שהתגלו במספר תצורות באפריקה, אסיה, אירופה ואמריקה הצפונית והדרומית.
דגים אלה היו מקריני סנפיר קטנים עד בינוניים בגודלם, כשהגדול מביניהם היה הגירודוס באורך של 1.2 עד 2 מטרים.
כנראה הם חיו לאורך ימים רדודים ואולי אף לאורך נהרות ומים מתוקים.
מבנה גופם היה דחוס ומעוגל עם גב מעוגל כלפי מעלה, באופן דומה לצניניתיים או לקיסריים והסנפירים היו חדים אך מעוגלים בקצוות.
הם היו בעלי לסתות עגגלות בולטות, מתוכם השתרבבו שיניים חרוטיות קטנות שכנראה עזרו להם ללקט טרף קטן כמו רכיכות וסרטנים מהקרקעית.
עם זאת לחלקם היו שיניים חדות משוננות כמו ניבים אשר התאימו לציד טרף וקריעת בשר.
פיקלבול מתאים לכל גיל ואפשר לשחק אותו כיחידים ובזוגות.
מטרת המשחק היא לחבוט כדור פלסטיק מחורר וחלול באמצעות מחבט אל עבר צדו השני של המגרש.
אפשר לשחק גם בחוץ וגם במגרשים סגורים.
השחקנים חובטים בכדור עם מחבט דמוי מטקה, שאורכו , במגרש עם רשת, עד שצד אחד אינו מסוגל להחזיר את הכדור או מבצע עבירה.
הוא הומצא ב-1965 כמשחק לילדים באי ביינברידג' שבמדינת וושינגטון.
בשנת 2022, הפיקלבול זכה בתואר הספורט הממלכתי הרשמי של וושינגטון.
יש האומרים על פיקלבול שהוא שילוב של טניס, בדמינטון וטניס שולחן (פינג פונג).
המשחקים קצרים ונמשכים כרבע שעה עד 20 דקות בדרך כלל.
ספירת הנקודות נעשית בדומה לכדורעף עד 11 נקודות, אבל אפשר לשנות את שיטת ספירת הנקודות בהתאם למה שקובעים ביניהם השחקנים המשתתפים בתחילת המשחק.
המשחק נפוץ בקרב בני 55 ומעלה אך עם זאת הוא ספורט מאתגר שדורש כושר פיזי ומעלה את הדופק מאחר שבמהלך המשחק צריך להיות כל הזמן בתנועה.
במובנים רבים משחק הפיקלבול דומה לטניס ולטניס שולחן, אבל למשחק יש חוקים מאוד ספציפיים, כולל המחבטים ומידות המגרש.
אורך המגרש הוא 44 רגל ורוחבו 20 רגל, והמחבט גדול יותר מזה המשמש בטניס שולחן.
כדור הפלסטיק הקשיח המשמש למשחק מייצר פחות הקפצה מכדור טניס.
בכל צד של הרשת יש אזור של הידוע כאזור ללא כדור (או "המטבח"), שבו הכדור חייב לקפוץ לפני שהוא פוגע בקרקע.
הכללים מציינים ניקוד צדדי, שבו רק המגיש יכול לצבור נקודות.
כמות החבטות המינימלית, והחבטה התחתית שבה נעשות כל ההגשות, מעניקים למשחק קצב דינמי.
בשנים 1965–2020 הפך ספורט הפיקלבול לפופולרי בארצות הברית באזור הפסיפיק נורת' וסט וצבר פופולריות גם במקומות נוספים ברחבי העולם.
בשנים 2021–2023 הוא הוכרז על ידי איגוד הספורט והכושר של ארצות הברית כענף הספורט הצומח ביותר וב-2023 הוערך שבענף יש למעלה מ-4.8 מיליון שחקנים.
הפופולריות הגוברת של הפיקלבול יוחסה לכמה גורמים: עקומת הלמידה הקצרה יחסית של כללי המשחק, העובדה שניתן לשחק במגוון רחב של גילאים ורמות כושר ועלויות ההפעלה הנמוכות.
כיום בארצות הברית יש ליגה מקצועית של פיקלבול ובנוסף יש אלפי טורנירים של המשחק ברחבי ארצות הברית כמו גם אליפות הלאומית של ארצות הברית וטורניר U.S.
הפופולריות של המשחק בתאוצה גם במדינות אחרות ברחבי העולם ויש כמה תחרויות לאומיות ובינלאומיות אחרות.
המשחק נוצר בשנת 1965 באי ביינברידג' במדינת וושינגטון, בבית הקיץ של איש עסקים ופוליטיקאי בשם ג'ואל פריצ'רד, שהיה לאחר מכן גם חבר בקונגרס של ארצות הברית וסגן המושל בוושינגטון.
תכנון המשחק וקביעת הכללים שלו מיוחסים לפריצ'רד ולשניים מחבריו, בארני מקאלום וביל בל.
לדברי ג'ואן פריצ'רד, אשתו של ג'ואל: המשחק קיבל את השם פיקלבול (Pickle - באנגלית "חמוצים"), לאחר שהיא ציינה שהמשחק מזכיר לה את מה שמכונה "סירת החמוצים" בספורט החתירה, הסירה בה מקובצים "השאריות" של החותרים, כלומר החותרים שלא נבחרו לחתור בסירות אחרות.
על פי מקורות אחרים השם פיקלבול דווקא נגזר משמו של הכלב שהיה של משפחת פריצ'רדס שענה לשם Pickles וזאת למרות שבני המשפחה טוענים שהכלב הגיע למשפחתם רק לאחר שהמשחק כבר קיבל את שמו ובעצם הכלב הוא שנקרא כך בעקבות המשחק.
הם טוענים כי הבלבול בנוגע למקור השם נובע מכתבה בה התראיינו בני המשפחה בתחילת שנות ה-70, בה המראיין החליט שלקוראים יהיה קל יותר להיקשר למשחק שנקרא על שמו של כלב משפחתי ולא על שם סירת הלוזרים בענף החתירה.
נציגי ארגון הפיקלבול האמריקאי טוענים שגם המחקר שלהם מאשר את הטענה שהכלב המשפחתי פיקלס נולד רק לאחר שהמשחק כבר קיבל את שמו.
על פי ג'ניפר לוקור ובוורלי יאנגרן, מחברות הספר History of Pickleball: More than 50 Years of Fun שסוקר את ההיסטוריה של המשחק, ולא ניתן לקבוע בוודאות האם המשחק נקרא על שם הכלב או להפך.
המחברות גילו אפשרות שלישית למקור השם: ביל בל, אחד משלושת יוצרי המשחק, טען שהוא עצמו בחר את השם הזה למשחק פשוט כי הוא אהב לחבוט בכדור בצורה כזו שתגרום ליריב שלו לפרצוף חמוץ.
זמן קצר לאחר שהמשחק נולד בארצות הברית הוא הובא גם להוואי, שם המשחק נודע בשם פוקהבול (Pukaball).
פירוש המילה פוקה (Puka) בשפה ההוואית הוא חור.
בתחילה ההתייחסות למילה "חור" בשם המשחק כוונה לכדור עצמו, מאחר שהכדור בו משתמשים במשחק מכיל חורים רבים ומאוחר יותר שימש להתייחסות למשחק עצמו.
כשפריצ'רד ובל חזרו ממשחק גולף בשבת אחת בשנת 1965, הם מצאו את בני משפחתם משועממים.
הם ניסו ליזום משחק בדמינטון אבל לא הצליחו למצוא את כדור הנוצה כדי לשחק.
הם החליטו לאתגר את הילדים שלהם ואמרו להם להמציא משחק משלהם.
בנות ובני המשפחה הגיעו למגרש הבדמינטון והחלו להתנסות בכדורים ומחבטים שונים, כולל מטקות של טניס שולחן.
בסופו של דבר הם הנמיכו את רשת הבדמינטון לגובה הירך כדי לבצע את ההתאמה לצורה של הנעת הכדור.
בהתחלה כדור ויפל נחשב לכדור האידיאלי למשחק אך בהמשך נמצא שכדור הנקרא "Cosom Fun" הוא עמיד יותר ומאפשר חווית משחק טובה יותר.
המטקות של טניס השולחן ששומשו בהתחלה הוחלפו במהרה למחבטי עץ גדולים ועמידים יותר, בדומה למטקות המוכרות מספורט החופים הישראלי.
את המטקות הם ייצרו בעבודת יד בסככה סמוכה.
הצמיחה של ענף הפיקלבול ועצם זה שהוא נהיה ספורט מקצועי ותחרותי משכה משקיעים בפרופיל גבוה כמו למשל שחקן ה-NBA לשעבר לברון ג'יימס, שחקן הפוטבול האמריקאי דרו בריז והיזם גארי ויינרצ'וק, ויש למעורבות שלהם תפקיד בעליית הפופולריות של ענף זה בשנים האחרונות.
העלייה במשחק התחרותי הביאה לעלייה במספר הפציעות, על פי ניתוחים של ביטוחי השחקנים שמצאו שעלויות הטיפול בפציעות במשחק גדלו ככל שהפופולריות של המשחק צברה תאוצה.
בפציעות פיקלבול נפוצות יש בדרך כלל מעורבות של שרירים, מפרקים וגידים, במיוחד בכתף, במרפק ובשורש כף היד.
טכניקה נכונה, ציוד מגן וחימום השרירים יכולים לסייע בהפחתה.
הגודל הרשמי התקין שנקבע למגרש פיקלבול הוא על הן לזוגות והן ליחידים, גודל זהה לזה של מגרש בדמינטון לזוגות.
קו שבעה מטרים מהרשת מוגדר כ"קו ללא כדור".
האזור התחום על ידי קו זה וקווי הרשת מוגדר כ"מטבח".
השטח בין באזור ללא כדור ובין קו הבסיס מכונה "מגרש שירות".
קו מהאמצע מחלק את מגרש השירות לצד שמאל וימין.
טורנירים ומשחקים מוסדרים משוחקים בדרך כלל על משטח פוליאוריתן מיוחד אך מגרשי חובבים יהיו הרבה פעמים על בטון, או במגרש כדורסל מקורה.
כשהמשחק הומצא בתחילה השתמשו בכדור ויפל.
בשנים שלאחר מכן הגורמים הרשמיים הקשורים בספורט בארצות הברית החליטו לאמץ תקנים ייחודיים ספציפיים עבור כדור המשחק.
הכדורים חייבים להיות עשויים מחומר יצוק עמיד עם משטח חלק, בטווחי משקל וגודל קבועים, וחייבים להכיל בין 26 ל-40 חורים עגולים במרווחים שווים.
טורנירים שאושרו על ידי האיגודים המקצועיים חייבים להשתמש בכדור שנבחר מתוך רשימה של כדורים המאושרים מראש שניתן למצוא באתרי האינטרנט של האיגודים.
כדורים עם חורים קטנים יותר משמשים בדרך כלל למשחק בחוץ כדי למזער את השפעות הרוח, אבל באופן עקרוני אפשר להשתמש בכל כדור שאושר למשחק גם בפנים וגם בחוץ.
עבור משחקים רשמיים ישנם תקנים מוגדרים מראש לגבי אורכו ורוחבו של המחבט אך אין דרישות לגבי עוביו או משקלו.
הידית של המחבט חייבת להיות עשויה מחומר בלתי דחוס ופני המחבט עצמו חייבים להיות חלקים.
הפופולריות של המשחק הביאה לצמיחת הענף כולל מבחינת משקיעים ונותני חסויות.
כתוצאה מכך, שני טורנירים מקצועיים הוקמו באופן עצמאי בשנת 2019, וליגת פיקלבול מקצועית הוקמה בשנת 2021.
משחקים רשמיים צריכים לקבל אישור ולעמוד בכללים של ה-USAP.
הטורניר של APP בשנת 2022 כלל 32 טורנירים בחמש מדינות שונות ומשך בממוצע 800 שחקנים בכל טורניר.
איגוד הפיקלבול המקצועי Pickleball Professional (PPA) הוקם על ידי קונור פרדו בדרייפר, יוטה.
פרדו לא יישר קו עם USAP והיה לו חשוב לעצב את כללי המשחק.
בתחילה, ה-PPA דרש מכל השחקנים לחתום על חוזה בלעדיות לשנה, מה שמנע משחקני PPA להשתתף במשחקים שמחוץ להתאחדות.
בסוף 2021 תומאס דונדון רכש את ה-PPA והאריך את חוזי הבלעדיות ל-3 שנים.
פרדו נשאר מנכ"ל של טורניר ה-PPA.
ליגת העל של הפיקלבול ה-Major League Pickleball (MLP) הוקמה בשנת 2021 על ידי סטיב קון בדריפינג ספרינגס, טקסס.
בשנה הראשונה שלה, הליגה כללה 8 קבוצות ובשנה השנייה התרחבה ל-12 קבוצות.
כל קבוצה מורכבת משני גברים ושתי נשים.
חברי הצוות נבחרים על ידי תהליך דראפט כפול, שנועד להפוך את הקבוצות לתחרותיות ככל האפשר.
פורסמו ארבעה שיאי גינס עולמיים בפיקלבול האחרון שבהם הוא המשחק הארוך ביותר שכלל 16,046 זריקות רצופות, שנמשכו 6 שעות ו-11 דקות.
נקבע על ידי אנג'לו ואטורה רוסטי ב-10 באוקטובר 2022. השיאים הקודמים שתועדו היו בשנים 2011 ו-2012, של ג'סטין לורנס וג'פרי בייקר מניו פורט ריצ'י, פלורידה, במסגרתם שיחק הזוג למעלה מ-24 שעות רצופות.
עקב טעויות שונות בתהליך התיעוד והרישום, שיאי גינס לא תיעדו את ההישג, אז האקדמיה לשיאי עולם התערבה ואימתה את השיא הזה יחד עם מחוז פאסקו שהעביר להם את התוצאות הרשמיות של השניים.
נכון לשנת 2022, היו כ-4.8 מיליון שחקני פיקלבול בארצות הברית, עלייה של 14.8% לעומת השנה הקודמת.
נכון לשנת 2022 יש 10,724 מקומות משחקים רשומים של הענף בארצות הברית.
הפיקלבול אינו ספורט אולימפי ועדיין לא מיוצג באגודה הכללית לפדרציות הספורט הבין-לאומיות.
ישנן שתי פדרציות בינלאומיות עם נציגות ממדינות שונות ושתיהן עושות מאמצים במטרה להגדיר את הענף כספורט אולימפי.
על פי מאמר שפורסם בספורטס אילוסטרייטד נראה כי המשחק לא יקבל ייצוג באולימפיאדה לפני 2032.
הפיקלבול התקבל כספורט הדגמה במשחקי המכביה העשרים-ואחת ביולי 2022. המכביה נחשבת לאירוע הספורט השלישי בגודלו בעולם.
זו הייתה הפעם הראשונה בה היה ייצוג לפיקלבול באירוע המאושר על ידי הוועד האולימפי הבין-לאומי.
בישראל קיימים חמישה מתחמי מגרשים בתוך המרכז לטניס בישראל בערים חיפה, רמת השרון, יפו, תל אביב וקריית אונו.
וכן בעוד מוקדים של מרכזי טניס עירוניים כמו במכבים, רמת-גן, כפר סבא וקיסריה.
כמו כן, ישנם מרכזי פיקלבול עצמאיים של קורטייר המתרכזים בפיקלבול בלבד כמו במועדון הפיקלבול בכפר מל"ל
כאשר המחבט פוגע בכדור במהלך המשחק, נשמע צליל חד.
הצליל הזה יצר ויכוחים בין בעלי מגרשי פיקבול לבעלי נכסים סמוכים.
הרעש, בשילוב עם העלייה המהירה בפופולריות של הענף, יצר תגובה חריפה נגד הספורט בקהילות ברחבי ארצות הברית.
בספטמבר 2020, פארק באזור המטרופולין של פורטלנד (אורגון) הטיל איסור על המשחק ברחבי הפארק למרות שמגרשים ייעודיים למשחק הותקנו שם מספר חודשים לפני כן.
התושבים שגרים בסמוך למגרשים אמרו שהם לא יכולים לנהל שיחות בתוך הבית בגלל הרעש ממגרשי הפיקלבול.
למרות האיסור, אנשים עדיין השתמשו במגרשים בשנה שלאחר מכן.
ביוני 2021, בישיבת מועצת עיריית ווסט לין, אחד התושבים אמר שהרעש הביא לכך שמפגשים משפחתיים לוו במחלוקות ובסטרס בגלל הרעש שחלקם אף תיארו כרעש "מעורר טראומה".
פיקטריקס (תכלית החכם) הוא השם הלטיני של ספר בן כ-400 עמודים בנושא כישוף ואסטרולוגיה שנכתב במקור בערבית תחת הכותרת ע'אית אל-חכים , שרוב החוקרים מניחים שנכתב במקור באמצע המאה ה-11. היצירה בערבית תורגמה לספרדית ולאחר מכן ללטינית במהלך המאה ה-13, אז קיבלה את השם הלטיני Picatrix.
"פיקטריקס" היא יצירה מורכבת המאגדת יצירות עתיקות יותר על קסמים ואסטרולוגיה.
אחת הפרשנויות גורסת שיש להתייחס אליו כאל "מדריך לקסם של קמעות".
ההיסטוריון והפילוסוף האיטלקי אוג'ניו גארין הצהיר: "למעשה, הגרסה הלטינית של ה"פיקטריקס" חשובה כמו ה"קורפוס הרמטיקום" או כתביו של אבו מעשר אל-בלח'י להבנת חלק בולט בתולדות הרנסאנס, כולל האמנויות הפיגורטיביות".
הגרסאות הספרדיות והלטיניות היו היחידות שהיו ידועות לחוקרים מערביים עד שגילה וילהלם פרינץ גרסה ערבית בסביבות 1920.
כתב היד מחולק לארבעה ספרים, המציגים היעדר בולט של אקספוזיציה שיטתית.
הטקסט מושפע משלושה מקורות עיקריים במזרח התיכון: ג'אבר בן חיאן, האחים הטהורים, ו"עבודת האדמה הנבטית" של אבן וחשיה.
ג'אבר בן חיאן היה איש אשכולות בן המאה ה-8 הידוע בעיקר ככימאי ואלכימאי, השפעתו באה בצורה של רקע קוסמולוגי המסיר פרקטיקות מאגיות מההקשר של השפעות שטניות וקובע מחדש פרקטיקות אלה כבעלות מקור אלוהי.
ההיסטוריון הערבי, אבן ח'לדון, בספרו "אקדמות למדע ההיסטוריה", ייחס את חיבורו של "פיקטריקס" (הכוונה לגרסה הערבית המקורית) לאסטרונום והמתמטיקאי מסלמה אל-מג'ריטי, שמת בין השנים 1005 ל-1008 לסה"נ (398 לפי הלוח ההיג'רי).
ייחוס זה בעייתי: מחבר המקור הערבי קובע בהקדמתו כי השלים את הספר בשנת 348 להג'רה, כלומר 959 לסה"נ.
יתר על כן, המחבר מציין כי הוא החל לכתוב את "פיקטריקס" לאחר שהשלים את ספרו הקודם, "מדרגת החכם" (רותבת אל-חכים رتبة الحكيم) בשנת 343 להג'רה (954 לספירה).
מקור השם המוזר "פיקטריקס" מוסבר לעיתים כתעתיק מרושל של "בוקראטיס", המוזכר מספר פעמים בספר השני מבין ארבעת הספרים שבכתב היד.
אחרים הציעו כי לייחס את היצירה להיפוקרטס (באמצעות תעתיק של השם "בורקראטיס" או "ביקרטיס" בטקסט הערבי).
קישור השם "פיקטריקס" עם היפוקרטס הוא ככל הנראה שגוי, משום שהטקסט מצטט בנפרד את היפוקרטס תחת השם "איפוקראס".
החוקר אבנר בן-זקן מאמץ את "התזה של ייטס", וטוען כי הטקסט מילא תפקיד סמוי, אם כי מרכזי, בעיצוב הפילוסופיה של מאגיה טבעית של הרנסאנס ובמתן התמריץ הדרוש כדי להפוך מושגים אוקולטיסטיים למדע ניסויי.
עבור הוגי הרנסאנס שהיו אנטי-ממסדיים, המאגיה הטבעית היוותה חלופה לפילוסופיה של הטבע, וחלקם פנו אליה כתשובה לפילוסופיה האריסטוטלית ששלטה ביד רמה.
יתר על כן, מורדים אלה הציגו אותה כפרקטיקה מדעית, תרבות המעוגנת עמוק בהקשרים לא אירופאיים.
עבור פיצ'ינו ופיקו, המאגיה הטבעית שמקורה במזרח הקרוב הקדום, הובאה לאירופה בתקופת הרנסאנס באמצעות חילופים בין-תרבותיים שכללו טקסטים קבליים ויצירות ערביות על כישוף.
עבור אגריפס, המאגיה הטבעית הביאה תוכנית חדשה למדע, כמו גם פרקטיקות חדשות ודמויות חדשות.
עבור קמפנלה, המאגיה הטבעית הציעה בנייה מלמטה למעלה של פילוסופיית הטבע שכללה גם ארגון חדש של החברה, שבו התבונה והחוויה ממקור ראשון מסדרות הן את הטבע והן את החברה.
כולם ראו בפיקטריקס, טקסט שמגלם את שניהם: תוכנית אלטרנטיבית חזקה לחקר הטבע, ותוכנית תרבותית חזקה שבאה לאתגר את התרבות האירופאית מבחוץ.
בדמיינם את החלופה הזו, הם בסופו של דבר החזירו את המדע שלהם לנקודת המוצא ההיסטורית שלו במזרח הקרוב.
פיצ'ינו, אגריפס ובמובן מסוים קמפנלה הניחו יסודות להשקפת עולם הליוצנטרית, יזמו את החיפוש אחר הכוחות הנסתרים של הטבע, וראו בדמות הקוסם כסנדק של פילוסופיית הטבע.
לפיכך, הפיקטריקס היה חיוני להפיכת המאגיה הטבעית לפילוסופיה, להפיכת המאגוס לנסיין, ולהפיכת העיסוק במאגיה טבעית למערכת חינוך מוסדית.
פיקס (Pix) היא מערכת תשלומים מיידית שפותחה על ידי הבנק המרכזי של ברזיל ונכנסה לפעולה בנובמבר 2020. היא נועדה לאפשר תשלומים והעברות כספים מיידיות בין משתמשיה.
ראשית הפרויקט בסוף 2016, אז הפיץ הבנק המרכזי של ברזיל דו"ח על הפרויקט.
כוונות הייתה לייצר תחרות במערכת הבנקאות הברזילאית, ושנה לאחר הקמתה כבר נפוצה ברחבי המדינה.
מטרתו הראשית של הפרויקט הייתה לאפשר כספים העברות מיידיות בין מגוון סוגי משלמים ומקבל תשלומים (כאשר כל אחד משלושת המגזרים: לקוחות פרטיים, עסקים והמדינה יכול לקבל ולשלם באמצעותה), יצירת אלטרנטיבה לאמצעי התשלום הקיימים והוזלת התשלומים במדינה ככלל.
המערכת אפשרה תשלומים מיידיים בין מגזרים אלה באמצעות מזהים ייחודיים למשתמשים השונים אשר מאפשרים להם לקבל תשלומים משאר חברי הרשת.
לכל משתמש יש אפשרות ליצור מספר מזהים מוגבל.
פיקיוויקי הוא מאגר שיתופי לתמונות דיגיטליות בנושאי היסטוריה, גאוגרפיה וחברה במדינת ישראל ובארץ ישראל.
תורמי התמונות מוותרים מראש על זכויות היוצרים שלהם, תמורת מתן קרדיט בלבד, תחת רישיון קריאייטיב קֹומֹונס CC-BY.
המאגר עומד לרשות הציבור לשימוש חופשי.
התמונות מועלות אוטומטית באמצעות פיקיוויקי לוויקישיתוף, מאגר התמונות ברישיון חופשי של קרן ויקימדיה.
מאגר התמונות מוחזק על השרתים של המאגר הבינלאומי ויקישיתוף המכיל עשרות מיליוני תמונות מרחבי הגלובוס.
המיזם הוקם ב-2009 כתרומה לקהילה על ידי איגוד האינטרנט הישראלי, ויקימדיה ישראל ומט"ח.